Slovenský boxer klub
člen SKJ a ATIBOX 
Sekretár:  Jozef Šuster,  Matejovec 452, 916 16 Krajné, e-mail: boxer@dogsk.sk

BOXER KLUB ČESKÉ REPUBLIKY				Krajné 5.11.2006
Robert Fagoš

Vážený pán Fagoš,

obraciam sa na Vás ako na štatutárneho zástupcu Boxerklubu ČR na  základe poverenia prezídia Slovenského boxer klubu. 
Prichádzame s návrhom organizovania spoločnej Stredoeurópskej klubovej výstavy, ktorej usporiadateľmi by boli BOXER KLUB ČESKÉ REPUBLIKY, KLUB BOXERA W POLSCE, MEOE BOXER KLUB, a SLOVENSKÝ BOXER KLUB a to pri dodržaní nasledovných zásad:
-	Výstava by sa pravidelne uskutočňovala na základe štvorročného recipročného systému vždy v jednej z krajín.
-	Usporiadateľom je národný klub krajiny kde sa výstava uskutočňuje a ďalšie tri kluby sú spoluusporiadatelia.
-	Na výstavu deleguje každý klub jedného rozhodcu a výdavky na jeho cestovné náklady hradí vysielajúci klub.
-	Usporiadateľský klub zabezpečuje pre rozhodcov a pre jedného štatutárneho zástupcu každého z troch zahraničných klubov ubytovanie a občerstvenie.
-	Na výstave sa posudzuje podľa zásady, že tesne pred zahájením  sa losuje, že ktorý rozhodca posudzuje príslušný farebný ráz a pohlavie. 
-	Na výstave sa zadáva najvyšší titul Stredoeurópsky klubový víťaz / Stredoeurópsky klubový víťaz mladých a zároveň každý zo zúčastnených klubov môže zadávať svoje národné tituly a čakateľstvá podľa vlastného uváženia. (Napr. Klubový víťaz SBK, Víťaz roka PL, čakateľstvo klubového šampióna....)
-	Technické zabezpečenie výstavy vrátane pohárov pre víťazov zabezpečuje usporiadateľský klub. Spoluusporiadatelia zabezpečia pre zadávané národné klubové  tituly a čakateľstvá certifikáty, diplomy avšak vecné ceny nie sú vylúčené. 
-	Termín usporiadania nie je pevne stanovený. Navrhuje ho usporiadateľský klub avšak konečný termín je akceptovateľný len v prípade dohody všetkých štyroch klubov.
-	Všetky štyri kluby sa aktívne podieľajú na propagácii Stredoeurópskej klubovej výstavy podľa svojich možností.
-	Výstavné poplatky nie sú pevne stanovené, odrážajú náklady a zvyklosti v tej ktorej krajine, avšak sú pre všetkých vystavovateľov rovnaké. 

Súčasne totožný prípis zasielame predsedom všetkých vyššie uvedených klubov „Višegradskej štvroky“. Zdvorilo Vás prosím o Vaše vyjadrenie, či Váš Klub boxera  má záujem o spoluprácu pri zabezpečení tohto podujatia. 

S pozdravom a vďakou 

									Jozef Šuster
									sekretár SBK